ANAN ตันแล้วหรือ.!?
ทำเอา “เซ็งเป็ด..เข็ดขยาด” หุ้นบริษัท อนันดา ดีเวลลอปเม้นท์ จำกัด (มหาชน) หรือ ANAN ไปตาม ๆ กัน ทั้งที่ไตรมาส 3/61 กำไรสุทธิสวยหรู 980 ล้านบาท แต่หุ้น ANAN ก่อนและหลังประกาศงบฯราคาดิ่งเกือบ 20% อ้าว..!! ตัวเลขกำไรดูดีนี่..แต่ทำไมนักลงทุนขายทิ้ง..ซะล่ะ!?
18 พ.ย. 2561

สำนักข่าวรัชดา
ทำเอา “เซ็งเป็ด..เข็ดขยาด” หุ้นบริษัท อนันดา ดีเวลลอปเม้นท์ จำกัด (มหาชน) หรือ ANAN ไปตาม ๆ กัน ทั้งที่ไตรมาส 3/61 กำไรสุทธิสวยหรู 980 ล้านบาท แต่หุ้น ANAN ก่อนและหลังประกาศงบฯราคาดิ่งเกือบ 20% อ้าว..!! ตัวเลขกำไรดูดีนี่..แต่ทำไมนักลงทุนขายทิ้ง..ซะล่ะ!?
ปมเหตุอยู่ตรงงบการเงินไตรมาส 3/61 นี่แหละ..!? ดูให้ดี ๆ จะพบว่า..รายได้จากการขายอสังหาริมทรัพย์อยู่ที่ 1,474 ล้านบาท ลดลงจากช่วงเดียวกันปีก่อน 13% จากเคยทำได้ 1,692 ล้านบาท ทำให้รายได้รวมอยู่ที่ 2,697 ล้านบาท ลดลง 2.2% จากช่วงเดียวกันปีก่อนอยู่ที่ 2,758 ล้านบาท
ส่วนกำไรขั้นต้นอยู่ที่ 893 ล้านบาท ลดลง 15% จากช่วงเดียวกันปีก่อนทำได้ 1,052 ล้านบาท ที่สำคัญตัวเลขกำไรจากการดำเนินงานทำได้เพียง 104 ล้านบาท จากช่วงเดียวกันปีก่อนที่ทำได้ 402 ล้านบาท ปรับลดลงมากถึง 74%
แต่ทว่า..กำไรมาโป่งพองที่รายการส่วนแบ่งกำไรจากเงินลงทุนจากกิจการร่วมค้า 882 ล้านบาท จากเคยมีผลขาดทุน 113 ล้านบาท ช่วงเดียวกันปีก่อน นั่นจึงเป็นที่มาของกำไรสุทธิ 976 ล้านบาท เพิ่มขึ้น 593% จากช่วงเดียวกันปีก่อนทำได้ 141 ล้านบาท
แต่อัตรากำไรขั้นต้นลดเหลือ 29.5% จากระดับ 35.2% นั่นย่อมหมายถึงโครงการต่าง ๆ ที่มีการรับโอนมาร์จิ้นเริ่มต่ำลงอย่างเห็นได้ชัด..!?
สิ่งที่น่าเป็นห่วงไม่ใช่ปีนี้..แต่เป็นปีหน้า เพราะด้วยอัตราเร่งของส่วนแบ่งกำไร จากการร่วมทุนจากโครงการต่าง ๆ อาทิ 1) Ashton จุฬา-สีลม 2) Ashton อโศก 3) Ashton สีลม 4) Ideo Mobi สุขุมวิท 66 5) Ideo พหลโยธิน-จตุจักร 6) Ideo สุขุมวิท 93 และอื่น ๆ ที่มีการโอนได้เร็วขึ้นช่วงปีนี้ จึงทำให้ปีหน้าส่วนแบ่งกำไรจากการร่วมทุนดังกล่าวมีโอกาสเห็นตัวเลขเติบโตในกรอบที่จำกัดมากขึ้น..!?
นั่นหมายถึง..ปรากฏการณ์ “อัตรากำไรขั้นต้นตีบตัน-ส่วนแบ่งกำไรหดตัว” นั่นเอง..!!
นี่ยังไม่รวมปัจจัยแวดล้อม จากกรณีหลักเกณฑ์การกำกับดูแลสินเชื่อที่อยู่อาศัย ของธนาคารแห่งประเทศไทย (ธปท.) ที่กำหนดเงินดาวน์ขั้นต่ำ 10-30% แต่ละสัญญาเงินกู้ที่อยู่อาศัย นั่นหมายถึง ANAN อาจได้รับผลกระทบจากยอดพรีเซล โครงการที่เปิดขายและยอดโอนโครงการใหม่ปีหน้า อาจกดดันกำไรได้อีกเช่นกัน
ที่สำคัญ ANAN จะตีฝ่าวงล้อม “ภาวะตลาดอสังหาริมทรัพย์ตึงตัว” ได้อย่างไร..!?
นี่จึงทำให้เกิดแรงเทขายหุ้น..พร้อมคำถามที่เริ่มดังมากขึ้นว่า
“หุ้น ANAN ตันแล้ว..ใช่หรือไม่..!?”
…อิ อิ อิ..